**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta 2017. gada 17. janvāra rīkojums Nr.27 “Par ārkārtējās situācijas izsludināšanu” un Ministru kabineta 2017. gada 17. janvāra rīkojuma Nr.28 “Par pasākumiem Āfrikas cūku mēra izplatīšanās ierobežošanai” 2. un 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 16. janvāra Krīzes vadības padomes sēdē tika nolemts izsludināt ārkārtējo situāciju Ādažu, Krimuldas un Salaspils novados, jo 2017. gada 13. janvārī valsts zinātniskais institūts “BIOR” konstatēja Āfrikas cūku mēri (turpmāk – ĀCM) Krimuldas novada Krimuldas pagasta novietnē “Rukas”. Novietnē atradās 5023 cūku sugas dzīvnieki. Tie pēc iespējas īsākā laikā piespiedu kārtā bija jānogalina, un bija nepieciešams iznīcināt lielu apjomu dzīvnieku izcelsmes blakusproduktu. Tā kā šāda mēroga slimības uzliesmojums Latvijā tika konstatēts pirmo reizi, Pārtikas un veterinārais dienests (turpmāk – PVD) lūdza Igaunijas Pārtikas un veterināro dienestu sniegt konsultācijas un tehnisku palīdzību cūku piespiedu nogalināšanā. Igaunijas ekspertu darbs un konsultācijas, kā arī tehniskā palīdzība cūku nogalināšanā deva neatsveramu ieguldījumu un ļāva ietaupīt būtiskus valsts finanšu resursus. Anotācijai pielikumā pievienota PVD sagatavota informācija par faktiskajiem izdevumiem, kas radās, nogalinot cūkas novietnē “Rukas” un sadedzinot dzīvnieku izcelsmes blakusproduktus iekārtā “Hurican PRO 1000”. Visas atlīdzības tabulā norādītās personas ir veikušas darbu tikai saistībā ar cūku nogalināšanu. Strādājošajiem pie “Hurikan PRO 1000” iekārtas neveidojās virsstundas, tādēļ tabulā šīs personas nav iekļautas. PVD piecus uzņēmuma līgumus noslēdza ar fiziskām personām par tādu darbu izpildi kā mājas cūku pārvietošana, fiksācija un nogalināšana ĀCM skartajā novietnē “Rukas”. Excel tabulā norādīts faktiski nostrādātais laiks, par kuru ir samaksāta atlīdzība EUR 12,50 stundā, kā arī darba devēja valsts sociālās apdrošināšanas obligātās iemaksas. Dzīvnieku izcelsmes blakusproduktu transportēšanu no novietnes “Rukas” uz “Hurikan PRO 1000” iekārtu Lauceses pagastā nodrošināja SIA “Baltic Trade”. PVD norēķinājās ar SIA “Baltic Trade” par transportēšanas pakalpojumiem atbilstoši līgumam pēc nobrauktajiem kilometriem. Atšifrējumu PVD pārbaudīja Globālās pozicionēšanas sistēmā (turpmāk – GPS). Anotācijas pielikumā pievienotas izdrukas no GPS. Pēc PVD sniegtās informācijas, iekārta “Hurican PRO 1000” vienas tonnas dzīvnieku izcelsmes blakusproduktu sadedzināšanai patērē 50–130 litru dīzeļdegvielas un visa 2017. gada 19. janvārī AS “Virši-A” iegādātā degviela tika izmantota dzīvnieku izcelsmes blakusproduktu sadedzināšanai. VAKS LPKS nodrošināja divu automašīnu transportēšanu uz ĀCM skarto novietni, jo tās bija nepieciešamas dzīvnieku nogalināšanas procesā.SIA “Alviri” sniedza dezinfekcijas un mazgāšanas pakalpojumus, par ko sastādīts pieņemšanas-nodošanas akts Nr.408/0117. Mazgātas un dezinficētas tika divas kravas automašīnas un trīs traktori. Saskaņā ar SIA “Grow Energy” iesniegto informāciju uzņēmumā likvidētas 430,265 tonnas dzīvnieku izcelsmes blakusproduktu. SIA “Grow Energy” Zemkopības ministrijā iesniedza detalizētu informāciju par faktiskajiem izdevumiem, kas radās, uzņēmumam pārstrādājot 430,265 tonnas dzīvnieku izcelsmes blakusproduktu. Anotācijai pielikumā pievienota SIA “Grow Energy” iesniegtā detalizētā informācija. |
| 3. | Projekta izstrādē iesaistītās institūcijas | PVD un SIA “Grow Energy” |
| 4. | Cita informācija | Nav. |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir SIA “Grow Energy” un PVD. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (euro)** |
|  **2018.gads** |  **2019.gads** |  **2020.gads** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 127 903 | 0 | 0 | 0 |
| 2.1. valsts pamatbudžets | 0 | 127 903 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | –127 903 | 0 | 0 | 0 |
| 3.1. valsts pamatbudžets | 0 | –127 903 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| +127 903 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu paredzēts samaksāt SIA “Grow Energy” 100 098,27 *euro*. SIA “Grow Energy” vienas tonnas dzīvnieku izcelsmes blakusproduktu pārstrāde izmaksā 232,64 *euro* (t.sk. par dzīvnieku izcelsmes blakusproduktu transportēšanu un savākšanu – 12 462,64 *euro*, par dzīvnieku izcelsmes blakusproduktu pārstrādi un utilizēšanu – 46 622,77 *euro* un pārējās izmaksas par utilizācijas rūpnīcas amortizāciju, konteineru amortizāciju un remontiem – 41 012,86 *euro*). Anotācijai pielikumā pievienota SIA “Grow Energy” iesniegtā detalizētā informācija par faktiskajām izmaksām, lai pārstrādātu 430,265 tonnas dzīvnieku izcelsmes blakusproduktu.Ar rīkojuma projektu tiek paredzēts samaksāt PVD 27 803,47 *euro*, t.sk. atlīdzībām 10 315,98 *euro* un par precēm un pakalpojumiem 17 487,49 *euro*. No tā par dzīvnieku iznīcināšanu – 5826,52 *euro* un par dzīvnieku nogalināšanu – 21 976,95 *euro*. Anotācijas pielikumā pievienota PVD sagatavota informācija par faktiskajiem izdevumiem, kas radās, nogalinot cūkas novietnē “Rukas” un sadedzinot dzīvnieku izcelsmes blakusproduktus iekārtā “Hurican PRO 1000”. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Pateicoties Igaunijas Pārtikas un veterinārā dienesta sniegtajiem padomiem un tehniskajai palīdzībai cūku piespiedu nogalināšanā, kā arī SIA “Grow Energy” atsaucībai un palīdzībai dzīvnieku izcelsmes blakusproduktu pārstrādē, visas novietnē “Rukas” esošās cūkas tika nogalinātas un sadedzinātas (pārstrādātas) vienas nedēļas laikā. Eiropas Komisijas apstiprinātā Āfrikas cūku mēra uzraudzības un apkarošanas programma neparedz līdzfinansējumu par cūku nogalināšanu un iznīcināšanu.  |

Anotācijas IV, V, VI un VII sadaļa – projekts šo jomu neskar.

Zemkopības ministrs Jānis Dūklavs

08.02.2017. 13:39

987

S.Vanaga

67027363, Sanita.Vanaga@zm.gov.lv